Z A P I S N I K

sa 6. sjednice Vijeća Mjesnog odbora Gajnice koja je održana 11.10.2021. godine u prostorijama MSG, Ulica kerestinečkih žrtava 31 s početkom u 19 sati

NAZOČNI ČLANOVI VIJEĆA:
Milan Vukelić, Alen Šukurica, Ivančica Tomečić, Lucija Rain,  Mažda Hdagha, Željko Prašnički, Lidija Sarta,  Ljiljana Kahlina
NENAZOČNI ČLANOVI VIJEĆA: Bojan Tepšić
Predsjedava Ljiljana Kahlina, predsjednica Vijeća.
Zapisnik vodi: Ljiljana Kahlina.
Predsjednica daje na glasanje Zapisnik 5. sjednice VMO Gajnice. A. Šukurica traži da se u zapisnik u točki 5. rečenica „U raspravi su sudjelovali svi vijećnici“ dopuni „a A. Šukurica je izjavio da nije suglasan da se građani ne informiraju putem društvenih mreža (Facebooka)“. 
Jednoglasno se prihvaća ispravljeni Zapisnik 5. sjednice VMO Gajnice od 09.09.2021. 
Predsjednica predlaže dnevni red. Dnevni red je jednoglasno prihvaćen.
D N E V N I   R E D
[bookmark: _Hlk84696677] 1.	Prijedlog Plana prioriteta za 2022.
2.	Prijedlog zaključka o zamjeni cestovne izbočine za smirivanje prometa uzdignutom plohom s iscrtanom zebrom u ulici Sigetje kod zgrade Područnog ureda
3.	Prijedlog zaključka o postavljanju nadstrešnice na autobusnoj stanici Čileanska -Peruanska
4.	Prijedlog zaključka o prenamjeni „zelenih otoka“ 
5.	Molba Izviđačkog odreda Veternica za korištenjem prostora
6.	Molba Bridž kluba DAMA HERC za korištenjem prostora
7.	Zaključci na temelju zahtjeva građana:
a) Betoniranje podloge za spremnike za otpad, ul. Gajnice 4
b) Iscrtavanje zebre na križanje Peruanske ulice i parkinga Peruanske 4-6-8
8.	Raspored dežurstava u predstojećim mjesecima
9.	Donošenje mišljenja o promjeni boje fasade zgrada na području Mjesnog odbora
10.	Razno
TOČKA 1. Prijedlog Plana prioriteta za 2022.
Predsjednica je iznijela Plan prioriteta kojeg je sastavila uvrštavanjem zaključaka prethodnog saziva, prijedloga građana i zaključaka sadašnjeg saziva vijeća Mjesnog odbora Gajnice. U raspravi sudjeluju svi vijećnici. Na sjednici je od 19.40 do 20.05 sudjelovao građanin S.H. kao predlagatelj izgradnje „zelenih parkirnih mjesta“ u Peruanskoj ulici. Svi vijećnici su se složili da u Plan prioriteta ne bi trebalo uvrstiti prijedlog građana o izgradnji parkirnih mjesta uz Tržnicu Gajnice u ulici Gajnice od križanja s Grintavečkom do križanja s Ulicom kerestinečkih žrtava. O prijedlogu D.K., o izgradnji pump-track staze za bicikle i skatere, su svi vijećnici suglasni da lokacija na mjestu boćališta u Parku 101. brigade nije prikladna zbog bojazni da bi park bio previše posjećen biciklistima i zbog toga nesiguran za kretanje pješaka i ostalih korisnika. Za stavku „Rješenje odvodnje-preslagivanje betonskih ploča kod Viktorijinog zdenca u Parku 101. brigade“ vijećnik Željko Prašnički je postavio pitanje izvođača izgradnje zdenca i zatražio da izvođač to obavi o svom trošku jer su ploče već preslagivane ali i dalje odvodnja ne zadovoljava potrebe korisnika. Vijećnik Alen Šukurica je predložio da se u Plan dodaju radovi na izgradnji pumpe za vodu (tipa Viktorijin zdenac ili slično) na košarkaškom igralištu u ulici Gajnice 1 (Hakl na taksiju).
[bookmark: _Hlk84970292]Vijeće jednoglasno donosi 
Z A K LJ U Č A K

Vijeće Mjesnog odbora Gajnice usvaja prijedlog  Plana prioriteta za 2022. godinu. Plan je sastavni dio ovog zapisnika.

TOČKA 2. Prijedlog zaključka o zamjeni cestovne izbočine za smirivanje prometa uzdignutom plohom s iscrtanom zebrom u ulici Sigetje, kod zgrade Područnog ureda
U raspravi sudjeluje Milan Vukelić-predlagatelj.
Vijeće jednoglasno  donosi
Z A K LJ U Č A K

[bookmark: _Hlk84796163]Vijeće Mjesnog odbora Gajnice traži od  nadležnih službi zamjenu svih postojećih cestovnih izbočina za smirivanje prometa u ulici Sigetje, kod zgrade Područnog ureda, uzdignutom plohom s iscrtanom zebrom.

TOČKA 3. Prijedlog zaključka o postavljanju nadstrešnice na autobusnoj stanici Čileanska -Peruanska
U raspravi sudjeluju svi vijećnici.
Vijeće jednoglasno donosi
Z A K LJ U Č A K

[bookmark: _Hlk84793007]Vijeće Mjesnog odbora Gajnice traži od od  nadležnih službi  postavljanje nadstrešnice na autobusnoj stanici Čileanska-Peruanska.

TOČKA 4. Prijedlog zaključka o prenamjeni „zelenih otoka“
U raspravi sudjeluju svi vijećnici.
Vijeće jednoglasno  donosi
Z A K LJ U Č A K

Vijeće Mjesnog odbora Gajnice traži od od  nadležnih službi  prenamjenu „zelenih otoka“ u ulicama: Sigetje, Ulica Pabla Nerude, Gajnice i Ulica kerestinečkih žrtava iz površine namijenjene razvrstavanju otpada u javnu zelenu površinu. 

TOČKA 5. Molba Izviđačkog odreda Veternica za korištenjem prostora
Rasprave nije bilo.
Vijeće jednoglasno  donosi
Z A K LJ U Č A K

[bookmark: _Hlk84793680]Vijeće Mjesnog odbora Gajnice odobrava korištenje velike dvorane MSG u Ulici kerestinečkih žrtava 31  Izviđačkom odredu Veternica. Prostor  će korisnik koristiti jednom tjedno i to subotom od 15 do 17 sati do kraja 01/2022. s napomenom da postoji mogućnost promjene uvjeta korištenja prostora u 2022. godini.

TOČKA 6.  Molba Bridž kluba DAMA HERC za korištenjem prostora
[bookmark: _Hlk84793723]Rasprave nije bilo.
Vijeće jednoglasno donosi
Z A K LJ U Č A K

[bookmark: _Hlk84793759]Vijeće Mjesnog odbora Gajnice odobrava korištenje velike dvorane MSG u Ulici kerestinečkih žrtava 31  Bridž klubu DAMA HERC. Prostor  će korisnik koristiti jednom tjedno i to nedjeljom od 16.30 do 22 sata do kraja 01/2022. s napomenom da postoji mogućnost promjene uvjeta korištenja prostora u 2022. godini.


TOČKA 7. Zaključci na temelju zahtjeva građana:
a) Betoniranje podloge za spremnike za otpad, ul. Gajnice 4
[bookmark: _Hlk84793964]U raspravi sudjeluju Ž. Prašnički, A. Šukurica i L. Sarta
Vijeće jednoglasno  donosi
Z A K LJ U Č A K

Vijeće Mjesnog odbora Gajnice nije suglasno sa zahtjevom M.M. za betoniranjem podloge za spremnike za otpad u ulici Gajnice 4.

[bookmark: _Hlk84794361]b) Iscrtavanje zebre na križanju Peruanske ulice i parkinga Peruanske 4-6-8
Rasprave nije bilo. Predlagatelj S.H. je kao gost kod 1. točke dnevnog reda objasnio svoj prijedlog.
Vijeće jednoglasno donosi
Z A K LJ U Č A K

[bookmark: _Hlk84794561]Vijeće Mjesnog odbora Gajnice traži od od  nadležnih službi iscrtavanje zebre na križanju Peruanske ulice i parkinga Peruanske 4-6-8.

TOČKA 8. Raspored dežurstava u predstojećim mjesecima
[bookmark: _Hlk84794608]U raspravi sudjeluju svi vijećnici.
Vijeće jednoglasno donosi
Z A K LJ U Č A K
[bookmark: _Hlk84794671]
Vijeće Mjesnog odbora Gajnice će od 12. listopada 2021. dežurstva obavljati jednom mjesečno i to zadnjeg četvrtka u mjesecu.

TOČKA 9. Donošenje mišljenja o promjeni boje fasade zgrada na području Mjesnog odbora
U raspravi sudjeluju svi vijećnici. 
Vijeće jednoglasno  donosi
MIŠLJENJE

Vijeće Mjesnog odbora Gajnice dijeli mišljenje Društva arhitekata Zagreba  da bi boja fasade zgrada na području Mjesnog odbora, kod radova na obnovi pročelja, trebala ostati ista kao izvorna.  Vijeće Mjesnog odbora Gajnice je mišljenja da bi se o tome trebalo raspraviti i donijeti zaključak na razini Gradske četvrti Podsused-Vrapče.

TOČKA 10.	Razno	
Vijećnica M. Hdagha je predložila da se zastave na zgradi MSG, Ulica kerestinečkih žrtava 31 zamijene jer ne izgledaju reprezentativno. O prijedlogu će VMO zaključak donijeti na sljedećoj sjednici.

Sjednica je završena u 21 sat.      
  
KLASA: 026-02/21-002/1717
URBROJ: 251-06-11-13-21-2
[bookmark: _GoBack]Zagreb, 11. listopada 2021.
                    

   Predsjednica Vijeća Mjesnog odbora Gajnice
	            Ljiljana Kahlina, v.r.
